Gansbaai Academia hou 'n Gholfdag op 14 September 2013 by Gansbaai Gholfbaan. Die Gholfdag sal die vorm van 'n Enkel Stableford aanneem. Die inskrywingsgeld beloop R100 per speler. Die skool bied ook 'n heerlike ontbyt teen 'n koste van R35 wat 2 eiers, spek, 1 varkworsie, beeswors en twee sny roosterbrood insluit. Spelers se ontbyt sal in die klubhuis bedien word. Ander belangstellendes kan kaartjies vooraf by Gansbaai Academia koop. Belangstellendes kan vanaf 6 September die skool ontbytkaartjies koop. Die hoofborg is Goose Bay Paint Shop. Verskeie ander instansies het ook bydraes tot die dag se sukses gelewer.